SMERNICA KOMISIE 2004/79/ES
z 4. marec 2004,
ktorou sa upravuje smernica 2002/94/ES v oblasti zdaňovania z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii
KOMISIA EURÓPSKYCH SPOLOČENSTIEV,
so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (1), najmä na jej článok 2 ods. 3,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (2), najmä na jeho článok 57 ods. 1,
keďže:
(1)
Pre určité akty, ktoré po 1. máji 2004 ďalej ostávajú v platnosti, a ktoré vyžadujú úpravy z dôvodu pristúpenia, neboli stanovené nevyhnutné úpravy v Akte o pristúpení z roku 2003 alebo boli stanovené, ale vyžadujú ďalšie úpravy. Všetky tieto úpravy musia byť prijaté pred pristúpením tak, aby boli uplatniteľné od pristúpenia.
(2)
Podľa článku 57 ods. 2 Aktu o pristúpení, takéto úpravy musia byť schválené Komisiou vo všetkých prípadoch, v ktorých Komisia prijala pôvodný akt.
(3)
Smernica Komisie 2002/94/ES (3) by preto mala byť podľa toho zmenená a doplnená,
PRIJALA TÚTO SMERNICU:
Článok 1
Smernica 2002/94/ES sa mení a dopĺňa tak, ako je stanovené v prílohe.
Článok 2
Členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr ku dňu pristúpenia. Bezodkladne oznámia Komisii text týchto ustanovení a vypracujú korelačnú tabuľku s touto smernicou.
Keď členské štáty tieto ustanovenia prijmú, musia obsahovať odkaz na túto smernicu alebo k nim takýto odkaz musí byť priložený pri príležitosti ich úradného uverejnenia. Členské štáty určia ako sa má takýto odkaz urobiť.
Článok 3
Táto smernica nadobúda účinnosť za podmienky a od dátumu nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska.
Článok 4
Táto smernica je adresovaná členským štátom.
V Bruseli 4. marec 2004